Det tapte liv

Det tapte liv er en EP med det norske bandet Antestor, sluppet på Endtime Productions i 2004.

De to full-lengde låtene ble spilt inn i Top Room Studios i Oslo, og Antestor mente at de ikke passet på The Forsaken. De valgte å slippe dem, sammen med tre instrumentallåter, på en egen EP som en forsmak på det kommende albumet.

Oppbygningen av «Rites of Death» og «Med hevede Sverd» er progressiv og inneholder flere tempovekslinger. Den finske kritikeren Pekka Ryhänen som publiseres på nettstedet Imperiumi.net, ga EP-en en score på 9/10 og beskriver låtene som «moderne, artistisk of hurtig dark metal».

Det tapte liv ble først sluppet i et begrenset opplag på 1000 eksemplarer i en boks med plass til det kommende albumet. Senere ble EP-en sluppet som en vanlig CD med omslag designet av Kristian Wåhlin. Sammen med maleriet av Borgund stavkirke på coveret til Det tapte liv utgjør coverne et landskapsbilde.

Medvirkende
 Vrede (Ronny Hansen) – vokaler
 Sygmoon (Morten Sigmund Magerøy) – keyboard
 Gard (Vegard Undal) – bass
 Vemod (Lars Stokstad) – gitar
 Hellhammer (Jan Axel Blomberg) – gjesteopptreden på trommer 

Sporliste
 «Rites of Death» (3:46)
 «Grief» (3:32)
 «Last Season» (3:45)
 «Med hevede sverd» (4:50)
 «Det tapte liv» (2:46)

Referanser
Ryhänen, Pekka. Antestor - Det tapte liv . Imperiumi. Besøkt 4. mai 2013. 
Morrow, Matt. Antestor - Det Tapte Live. The Whipping Post. Besøkt 4. mai 2013.
Kemman, Max. Antestor interview. Jesus Metal. Arkivert på archive.org, besøkt 4. mai 2013.

 Eksterne lenker 


Kategori:EP-plater fra 2004
Kategori:Antestor-album
Kategori:Norske EP-plater